**Αριθ. Πρωτ.: 6404**

**Πάτρα: 21-12-2021**

**ΔΕΛΤΙΟ ΤΥΠΟΥ**

**Το Διοικητικό Συμβούλιο του Ιατρικού Συλλόγου Πατρών καταδικάζει την αήθη επίθεση κατά της Προέδρου**

Το Διοικητικό Συμβούλιο του Ιατρικού Συλλόγου Πατρών καταδικάζει απερίφραστα την αήθη, προκλητική και αδιανόητη επίθεση που δέχθηκε η Πρόεδρος του Ιατρικού Συλλόγου Πατρών και Α' Αντιπρόεδρος του Πανελλήνιου Ιατρικού Συλλόγου από ομάδα αντιεμβολιαστών της πόλης.

Εκφοβισμοί, τραμπουκισμοί και συκοφαντική εξύβριση δεν θα κάμψουν τον αγώνα που δίνουν οι ιατροί υπέρ της δημόσιας υγείας.

Οι λειτουργοί της υγείας είναι ταγμένοι στο να σώζουν ζωές και να βελτιώνουν την υγεία των ασθενών και όχι να την βλάπτουν.

Εκ μέρους του Διοικητικού Συμβουλίου του Ιατρικού Συλλόγου Πατρών, κατατίθεται μηνυτήρια αναφορά κατά παντός υπευθύνου για  διασπορά ψευδών ειδήσεων μέσω της έκφρασης αντιεπιστημονικών απόψεων.

**Η Πρόεδρος         Ο Αντιπρόεδρος         Ο Γραμματέας**

**Άννα Μαστοράκου Γεώργιος Σκρουμπής Γεώργιος Πατριαρχέας**